རྒྱལ་ཁབ་བདེ་འཇགས་འཐུབ་ཇུས་ཡིག་ཆ་ཁྱབ་བསྒྲགས་བྱས་པའི་མཚན་མོ་དེར།སྲིད་འཛིན་ཁྲོ་འབར་ལགས་ཀྱིས་ཨ་རིའི་གྲོས་ཚོགས་སུ་གསལ་བཤད་ཀྱི་གཏམ་བཤད་གནང་ཡོད་པ་དང་།ཨ་རིའི་སྨྱན་བྱེད་ནིའུ་ཡོག་དུས་བབ་སོགས་ཀྱིས་སྲིད་འཛིན་གྱི་གཏམ་བཤད་དེ་ཡིག་ཆའི་ཁྱབ་ཁོངས་ལས་བརྒལ་ཡོད་ལུགས་སྐྱོན་བརྗོད་བྱས་ཡོད་མོད།ནིའུ་ཡོག་དུས་བབ་དང་སྲིད་འཛིན་གཉིས་འཆམ་པོ་མེད་པས་དེ་འདྲའི་སྐྱོན་འཛུགས་ལ་ཡ་མཚར་མི་དགོས།ཤོག་ངོས༦༨ཅན་གྱི་རྒྱལ་ཁབ་བདེ་འཇགས་འཐབ་ཇུས་དེ་སྲིད་འཛིན་ཁྲོ་འབར་གྱིས་དུས་ཚོད་སྐར་མ་ཁ་ཤས་སུ་བཤད་ཚང་རྒྱུ་དཀའ་མོ་རེད།ཡིན་ན་ཡང་།སྲིད་འཛིན་མཆོག་གིས་ཁོང་རང་ཉིད་ཀྱི་གཤིས་ཀ་དང་ཁྱད་ཆོས་དང་འཚམས་པའི་གསལ་བཤད་གནང་ཡོད་པ་རེད།